Luister na ons oordenkings! - Forum 2.0 - jimileroux.com
Luister na ons oordenkings!
Posted by Jimi le Roux on October 12, 2017 at 10:13am in Algemene gesels oor hierdie bediening
Ons oordenkings is ook beskikbaar in klankformaat
Olga Maartens lees ons oordenkings pragtig en professioneel voor en plaas dit daagliks op ons Facebook-blad, asook op 'n WhatsApp-groep. Sy is betrokke by die onderwysdepartement in Namibië en het 'n drama-agtergrond. Sy doen dit bloot omdat sy graag iets vir die Here wou doen! Ons reëling met Olga is dat sy dit streng doen soos sy tyd vind, maar dit gaan steeds gereeld en op hoë standaard uit - dankie Olga!
Luister gerus daarna - om 'n oordenking te hoor is 'n heeltemal ander ervaring as om dit net te lees! Dis lekker om in die motor daarna te luister en is ook nuttig vir ouer mense of dié met 'n sigprobleem. Gaan soos volg te werk:
Kliek hier om na ons Facebookblad te gaan en luister daagliks daar, OF
Voeg Olga Maartens (of Daaglikse Stilte) as kontak by jou WhatsApp - m.a.w. in jou kontaklys. Die nommer is +264 81 279 0454 (dis ‘n lang nommer, ja). WhatsApp dan vir Olga en vra haar om jou nommer op die WhatsApp-groep te sit. Dan kry jy dit elke oggend op jou selfoon!